PÁLYÁZATI FELHÍVÁS

**A Balassi Intézet és az Emberi Erőforrások Minisztériuma közösen pályázatot hirdet**

* **szlovén állampolgárságú, vagy**
* **valamely más külföldi (Horvátország, Románia, Szerbia, Szlovákia, Szlovénia és Ukrajna kivételével) ország állampolgárságával rendelkező,**

**magát magyar nemzetiségűnek valló személyek számára a Balassi Intézet magyarországi felsőoktatási előkészítő képzésében történő ösztöndíjas részvételre a 2012/2013-as tanévben.**

A pályázati kiírás tartalmát a Balassi Intézet az Emberi Erőforrások Minisztériummal együttműködve dolgozta ki, és a pályázatot az Ausztriai Magyar Egyesületek és Szervezetek Központi Szövetsége lebonyolítói közreműködésével hirdeti meg.

**Általános tudnivalók:**

* A Balassi Intézet és az Magyarország Emberi Erőforrások Minisztériuma az ösztöndíjjal a kulturális és nyelvi azonosságtudat megőrzését és megerősítését, illetve a szórvány magyar közösségek értelmiségének képzését és utánpótlását kívánja támogatni.
* Felhívjuk a pályázók figyelmét, hogy a magyarországi felsőfokú tanulmányokra előkészítő képzésre, valamint a magyar nyelvi és magyarságismereti vagy hungarológiai képzésre meghirdetett ösztöndíj pályázatok között nincs átjelentkezési lehetőség! Az egyik ösztöndíj elnyerése után nem lehet kérelmezni a másik ösztöndíj kategóriába való átsorolást.
* Az előkészítő képzésben ösztöndíjasként résztvevő hallgatók a Balassi Intézetben a megcélzott felsőoktatási szaktól függően 2 vagy 3 felvételi/érettségi tárgyból, valamint a magyar nyelvismeret szintjétől függően magyar nyelvből is záróvizsgát tesznek. Ennek sikeressége esetén felvételre kerülnek az általuk a 2013. szeptemberben induló képzések felvételi kérelem benyújtási (felvételi jelentkezési) határidejéig megjelölt magyarországi felsőoktatási intézmény alap- vagy egységes (osztatlan), nappali tagozatos, magyar állami ösztöndíjjal támogatott képzésére a 2013/2014-es tanévben. (A művészet és művészetközvetítési képzési terület szakjait is választóknak továbbá sikeresen kell teljesíteniük a felsőoktatási intézmény által a művészeti szakhoz előírt gyakorlati vizsgát.)
* A sikeres intézeti záróvizsgával a magyarországi felsőoktatási intézmények valamelyikébe felvételre került hallgatók pályázat alapján – a részükre elkülönített pályázati keret terhére – a 2013/2014-es tanévben, vagyis tanulmányaik első évfolyamán 10 hónap időtartamban miniszteri ösztöndíjban részesülhetnek. (A művészeti vagy művészetközvetítési képzési terület valamely szakját is megjelölt hallgatók amennyiben a felsőoktatási intézmény gyakorlati felvételi vizsgáján megfelelő eredményt szereznek a felvételhez /nem a Balassi Intézetnél tett, hanem külső – felsőoktatási intézménynél tett – vizsga/, akkor azon a szakon pályázat alapján – a részükre elkülönített pályázati keret terhére – a 2013/2014-es tanévre, vagyis tanulmányaik első évfolyamán 10 hónap időtartamban miniszteri ösztöndíjban részesülhetnek.)
* A felsőoktatási tanulmányaik további, felsőbb éves időszakában a hallgatóknak minden tanévre újra kell pályázniuka miniszteri ösztöndíjra.
* A Balassi Intézet személyenként köt szerződést az ösztöndíjasokkal. A Balassi Intézet a szerződésben rögzíti az ösztöndíjas jogait és kötelezettségeit, s további, az ösztöndíjast segítő adminisztratív feladatokat (tájékoztatás az ösztöndíjast megillető jogosultságokról, kapcsolattartás az intézményekkel stb.) lát el.
* A Balassi Intézet felsőoktatási előkészítő képzésére benyújtott pályázatnak nem akadálya, ha a pályázó egyidejűleg 2012. február 24. napjáig – a 2012. évi általános felsőoktatási felvételi eljárásban – felvételi jelentkezést nyújtott be valamely magyarországi felsőoktatási intézménybe. Amennyiben a pályázó az előkészítő képzésre és valamely magyarországi egyetem/főiskola felsőoktatási képzésére egyidejűleg felvételt nyer, akkor a pályázó jogosult eldönteni, hogy az ösztöndíjas előkészítő képzést vagy a felsőoktatási képzést kezdi meg a 2012/2013-as tanévben. A felsőoktatási képzés megkezdése esetén a pályázó írásban köteles lemondani az előkészítő képzésben való részvételről.
* A magyar állampolgársággal vagy a szabad mozgás és tartózkodás jogával nem rendelkező (a szabad mozgás és tartózkodás jogával rendelkező személyek beutazásáról és tartózkodásáról szóló 2007. évi I. törvény hatálya alá nem tartozó) külföldi állampolgárságú személyek főszabályként\* a 2012/2013-as tanévben a magyarországi felsőoktatási intézményekben tanulmányaikat kizárólag önköltséges formában kezdhetik meg.
* A jelen pályázaton eredményesen résztvevő és a pályázatban foglalt további feltételeknek eleget tevő hallgatókon kívül a magyar állampolgársággal vagy a szabad mozgás és tartózkodás jogával nem rendelkező (a szabad mozgás és tartózkodás jogával rendelkező személyek beutazásáról és tartózkodásáról szóló 2007. évi I. törvény hatálya alá nem tartozó) külföldi állampolgárságú személyek a főszabályként\* a 2013/2014-es tanévben a magyarországi felsőoktatási intézményekben tanulmányaikat kizárólag önköltséges formában kezdhetik meg.
* A 2012/2013-as tanévben a magyarországi felsőoktatási intézményekbe felvételt nyert és tanulmányaikat ott megkezdő szlovén állampolgárságú, vagy valamely más külföldi (Horvátország, Románia, Szerbia, Szlovákia és Ukrajna kivételével) ország állampolgárságával rendelkező, magát magyar nemzetiségűnek valló személyek részére azonban nem kerül meghirdetésre miniszteri ösztöndíjra vonatkozó pályázat.

\*a felsőoktatásról szóló CXXXIX. törvény 39. §-a és a nemzeti felsőoktatásról szóló CCIV. törvény 39. §-a alapján, kivéve

* a Magyarország területén élő menekültet¸ menedékest, befogadottat, bevándoroltat, letelepedettet,
* a nemzetközi megállapodás alapján a magyar állampolgárokkal azonos elbírálás alá eső külföldit,
* azoknak az országoknak az állampolgárait, amelyekben a magyar állampolgár a viszonosság elve alapján igénybe veheti az adott állam felsőoktatási szolgáltatásait,
* a szomszédos államokban élő magyarokról szóló 2001. évi LXII. törvény hatálya alá tartozó

személyeket.

**A pályázó a pályázaton való részvétellel elfogadja a következőket:**

* Kizárható az a pályázó, aki az adatlapon valótlan, hamis adatot szolgáltat, ilyen nyilatkozatot tesz a pályázat benyújtásakor, illetve valamely a pályázat elbírálását érintő valós tényt, adatot elhallgat.
* Az értékeléshez a pályázattal kapcsolatban pontosítás, további adat, információ, dokumentum kérhető, amely csatolandó a pályázathoz.
* A pályázatok a benyújtott igazolások és mellékletek alapján, szülőföldi középiskolai tanulmányi és érettségi eredményük figyelembe vételével kerülnek elbírálásra. A pályázatok előértékelését a Balassi Intézet szakmai javaslatának figyelembe vételével az Előértékelő Bizottság (melynek elnökét és tagjait a szaktárca kérte fel, elnöke: Wurst Erzsébet) végzi. A beérkezett pályázatok előértékelése alapján a nyertes pályázókra az Előértékelő Bizottság tesz előzetes javaslatot az Értékelő Bizottságnak.
* Az Előértékelő Bizottság ülését követően a nyertes pályázókra tett előzetes javaslat eredményéről a Balassi Intézet a pályázó által megadott e-mail címre értesítést küld a pályázó részére az ülést követő 3 munkanapon belül, illetve az előzetes javaslat eredményéről személyesen a Balassi Intézetnél lehet érdeklődni. Az előzetes javaslattal kapcsolatban a pályázó az Értékelő Bizottsághoz nyújthat be észrevételt. Az észrevétel benyújtásának határidejéről és az Értékelő Bizottság ülésének időpontjáról a pályázó a Balassi Intézetnél érdeklődhet.
* A pályázatok értékelését az Értékelő Bizottság végzi. Az Értékelő Bizottság elnöke: Gyetvai Árpád, az Emberi Erőforrások Minisztériuma Oktatásért Felelős Államtitkári Kabinet Külhoni Magyarok Osztályának osztályvezetője. Az Értékelő Bizottság tagjai: Dr. Bohony Pál (Szlovákiából); Csapó Nándor (Horvátországból); Dr. Orosz Ildikó (Ukrajnából); Dr. Péics Hajnalka (Szerbiából); Dr. Soós Anna (Romániából); Wurst Erzsébet (Ausztriából); Dr. Richly Gábor, a Balassi Intézet főigazgató-helyettese; Hógenburg Tamás, a Balassi Intézet Márton Áron Szakkollégium igazgatója; Masát Ádám, a Balassi Intézet Hungarológia Tagozatának vezetője; és Benked László, az Emberi Erőforrások Minisztériuma Oktatásért Felelős Államtitkári Kabinet Külhoni Magyarok Osztályának ösztöndíj referense).
* A pályázatokról a döntést az Értékelő Bizottság javaslatának – mely tartalmazza az Értékelő Bizottsághoz benyújtott észrevételeket és azok elbírálását is – figyelembe vételével Magyarország emberi erőforrások minisztere és a Balassi Intézet főigazgatója együttesen hozza meg legkésőbb 2012. szeptember 10-ig. A pályázat eredményéről szóló írásos értesítés a döntést követően 7 munkanapon belül a Balassi Intézet részéről postai feladásra kerül.
* A döntéssel szemben fellebbezésnek nincs helye, a pályázó azonban az Emberi Erőforrások Minisztériuma oktatásért felelős államtitkárához kifogást nyújthat be, ha a pályázati eljárás, a pályázat befogadása vagy a pályázati döntés jogszabálysértő. A kifogást a pályázónak **a kifogásolt intézkedésről vagy mulasztásról való tudomásszerzéstől számított 10 munkanapon, de legkésőbb a kifogásolt intézkedés megtörténtéről vagy a mulasztástól számított 30 munkanapon belül kell benyújtania.** A pályázónak a kifogás benyújtásakor az államháztartásról szóló törvény végrehajtásáról szóló 368/2011. (XII. 31.) Korm. rendelet 90. §-ában meghatározottak szerint kell eljárnia.
* Az ösztöndíjat elnyert pályázóval (személyenként) a Balassi Intézet szerződést köt, amely tartalmazza az ösztöndíjas jogait, valamint a hallgatónak az ösztöndíjazó felé teljesítendő beszámolási, illetve az alábbi adatokra (és azok megváltozására) vonatkozó ***adatszolgáltatási és tájékoztatási*** kötelezettségeit:
	+ a hallgató személyes adatai (név, lakcím, úti okmány száma);
	+ idegenrendészeti státusza (különös tekintettel például a letelepedési engedély megszerzésére);
	+ elérhetőségi címének, egyéb elérhetőségének (például e-mail cím) bejelentése, illetve ezen elérhetőségeinek megváltozása.

A pályázók pályázatuk benyújtásával hozzájárulnak a pályázati adatlapon szereplő személyes adataiknak az Ausztriai Magyar Egyesületek és Szervezetek Központi Szövetsége, a Balassi Intézet, az Emberi Erőforrások Minisztériuma, valamint a fentiekben meghatározott döntés-előkészítő testületek és döntéshozók általi kezeléséhez a döntéshez szükséges ideig – de legfeljebb 2012. október 31. napjáig. A nyertes pályázók pályázatuk benyújtásával hozzájárulnak továbbá a pályázati adatlapon szereplő személyes adataiknak az Emberi Erőforrások Minisztériuma és a Balassi Intézet általi kezeléséhez az ösztöndíjas jogviszonyuk időtartama alatt. Ezen adatszolgáltatási kötelezettség nem teljesítése az ösztöndíjas jogviszony megszűnését vonja maga után.

* Az ösztöndíjat elnyerő pályázó részéreaz államilag támogatott előkészítő képzés időtartama alatt a Balassi Intézet folyósítja az ösztöndíjat. Az ösztöndíj havi összege megegyezik a miniszteri ösztöndíj mértékével. A miniszteri ösztöndíj havi összege a költségvetési törvényben meghatározott összegű ún. éves hallgatói normatíva 15 %-a (Magyarország 2012. évi költségvetéséről szóló 2011. évi CLXXXVIII. törvény 11. § (1) bekezdése szerint az egy főre megállapított hallgatói normatíva éves összege 119.000 forint, ennek alapján a miniszteri ösztöndíj havi összege ennek 15 %-a, azaz a 2012. évben 17.850,- Ft/hó). A megítélt ösztöndíjat az ösztöndíjazó időlegesen felfüggesztheti, vagy véglegesen megszüntetheti, illetve az ösztöndíjas az ösztöndíj, vagy annak egy része visszafizetésére kötelezhető, amennyiben az ösztöndíjas a pályázati felhívásban, az ösztöndíjszerződésben vagy a vonatkozó jogszabályban foglaltakat megszegi. Amennyiben az ösztöndíjast az ösztöndíj (vagy annak egy részének) visszafizetésére kötelezik, akkor az ösztöndíj Ptk. szerinti kamattal megnövelt összegét kell visszafizetnie. A kamatszámítás kezdő időpontja a visszafizetendő ösztöndíj első alkalommal történt folyósításának napja, utolsó napja a visszafizetési kötelezettség teljesítésének napja.
* Amennyiben a Balassi Intézet magyarországi felsőoktatási előkészítő képzésére ösztöndíjat elnyert hallgató – a művészet és művészetközvetítés képzési területekhez tartozó szakra jelentkezőket kivéve – az általa megjelölt felsőoktatási alap- vagy egységes (osztatlan) képzéses szakhoz tartozó érettségi vizsgatárgyakból, illetve a magyar nyelvismeretnek a képzés kezdetén meghatározott szintjétől függően magyar nyelvből is a Balassi Intézet felsőoktatási előkészítő képzésének ún. Vizsgautasításában meghatározott feltételek szerint sikeres záróvizsgát tesz, akkor tanulmányait a következő tanévben az általa megjelölt felsőoktatási intézményben és szakon, nappali tagozaton, magyar állami ösztöndíjjal támogatott képzésben I. évfolyamos hallgatóként folytathatja. A fentieken túl a hallgató pályázati úton – a részükre elkülönített keret terhére – miniszteri ösztöndíjat nyerhet el a tanév 10 hónapos időszakára.
* A művészet és művészetközvetítés képzési területekhez tartozó szakra jelentkezőknek a 2013. évi általános felsőoktatási felvételi eljárásban meghatározott gyakorlati vizsgákat kell teljesíteniük, és ennek sikeressége esetén tanulmányaikat a következő tanévben az általuk megjelölt felsőoktatási intézményben és szakon, nappali tagozaton, magyar állami ösztöndíjjal támogatott képzésben I. évfolyamos hallgatóként folytathatják. Amennyiben a művészet és művészetközvetítés képzési területekhez tartozó szakhoz szükséges gyakorlati vizsgákon a jelentkező nem szerepel sikeresen, akkor felsőoktatási előkészítő képzésben a Balassi Intézetbe történő jelentkezéskor kiválasztott és tanult – nem a művészet és művészetközvetítés képzési területhez kapcsolódó – szakhoz tartozó érettségi vizsgatárgyakból a Balassi Intézet felsőoktatási előkészítő képzésének ún. Vizsgautasításában meghatározott feltételek szerint záróvizsgát kell tennie. E záróvizsgák sikeressége esetén tanulmányait a következő tanévben az általa megjelölt felsőoktatási intézményben és – nem a művészet és művészetközvetítés képzési területhez kapcsolódó – szakon, nappali tagozaton, magyar állami ösztöndíjjal támogatott képzésben I. évfolyamos hallgatóként folytathatja. A fentieken túl a hallgatók pályázati úton – a részükre elkülönített keret terhére – miniszteri ösztöndíjat nyerhetnek el a tanév 10 hónapos időszakára.
* A Balassi Intézetben magyarországi felsőoktatási előkészítő képzésben résztvevőknek a felsőoktatási felvételi eljárásban való részvételét a Balassi Intézet koordinálja, ennek során a hallgatóknak is be kell fizetniük a felvételi eljárás díját, melynek összegéről a 2013. évi Felsőoktatási Felvételi Tájékoztató című kiadványból lehet majd tájékozódni.
* A pályázat alapvető célja az, hogy az ösztöndíjas hallgató magyarországi felsőoktatási tanulmányainak befejezése után visszatérjen szülőföldjére, ezért a megkötésre kerülő szerződés szerint a megszerzett bevándorlási vagy letelepedési engedély, illetve a magyarországi állandó lakóhely az ösztöndíjban való részesülést kizárja. Az ösztöndíjas a szerződés aláírásának időpontjában folyamatban lévő letelepedési engedély megszerzésére irányuló eljárás megszüntetését haladéktalanul köteles kezdeményezni, amelynek elmulasztása, illetve új eljárás kezdeményezése esetén köteles visszatéríteni az addig folyósított ösztöndíjak Ptk. szerinti kamattal megnövelt összegét. A kamatszámítás kezdő időpontja az ösztöndíj első alkalommal történt folyósításának napja, utolsó napja a visszafizetési kötelezettség teljesítésének napja.
* A pályázaton ösztöndíjat nyert hallgatók névsora nyilvános. A pályázó a pályázaton való részvétellel hozzájárul ahhoz, hogy neve az ösztöndíj elnyerése esetén nyilvánosságra kerüljön a [www.martonaron.hu](http://www.martonaron.hu) és a [www.balassi-intezet.hu](http://www.balassi-intezet.hu) honlapon, illetve tudomásul veszi, hogy a szomszédos államokban élő magyarokról szóló 2001. évi LXII. törvény 26. §-a alapján az Emberi Erőforrások Minisztériuma és a Balassi Intézet tájékoztatást küld a pályázattal kapcsolatos adatokról a Bethlen Gábor Alap által működtetett, a szomszédos államokban élő magyaroknak nyújtott támogatások központi nyilvántartása részére.

**A pályázat feltételei:**

**Pályázhat**

* egyrészt minden *szlovén* állampolgárságú, a szomszédos államokban élő magyarokról szóló 2001. évi LXII. törvény hatálya alatt álló magyar nemzetiségű személy,
* másrészt valamely más külföldi (Horvátország, Románia, Szerbia, Szlovákia, Szlovénia és Ukrajna kivételével) ország állampolgárságával rendelkező, magát magyar nemzetiségűnek valló (magyar nemzetiségű vagy magyar származású) személy, aki külföldi (horvátországi, romániai, szerbiai, szlovákiai, szlovéniai és ukrajnai lakóhely kivételével) állandó lakóhellyel rendelkezik,

és megfelel a pályázati felhívás további feltételeinek.

**Figyelem! A pályázaton történő részvételnek nem akadálya a magyar állampolgárság (azaz a kettős állampolgárság) megléte, vagy az arra irányuló kérelem benyújtása!**

**A pályázásból kizáró általános feltételek:**

* Nem pályázhatnak a diplomával (azaz felsőfokú oklevéllel) már rendelkező személyek.
* Nem pályázhat az, aki a 2012/2013-as tanévre pályázatot nyújtott be a Balassi Intézet magyar nyelvi és magyarságismereti vagy hungarológiai képzésére meghirdetett ösztöndíjra.
* Nem pályázhatnak
* azok a szlovén állampolgárságú személyek, akik nem tartoznak a szomszédos államokban élő magyarokról szóló 2001. évi LXII. törvény (az ún. Kedvezménytörvény) hatálya alá\*;
* azok más külföldi (Horvátország, Románia, Szerbia, Szlovákia, Szlovénia és Ukrajna kivételével) ország állampolgárságával rendelkező személyek, akik Magyarországon, vagy Horvátországban, vagy Romániában, vagy Szerbiában, vagy Szlovákiában, vagy Szlovéniában, vagy Ukrajnában állandó lakóhellyel rendelkeznek;
* a kizárólag magyar állampolgársággal rendelkező személyek.
* Nem részesülhetnek előkészítő ösztöndíjban vagy később miniszteri ösztöndíjban az adott képzési szinten nemzetközi egyezményen alapuló, vagy más magyar állami, illetve közalapítványi ösztöndíjban részesülő személyek.

*\* Nem pályázhatnak azok, akik*

* *nem rendelkeznek szlovén állampolgársággal; és/vagy*
* *nem rendelkeznek szlovéniai állandó lakcímmel; és/vagy*
* *rendelkeznek magyarországi állandó lakcímmel; és/vagy*
* *nem magyar nemzetiségűek; és/vagy*
* *Magyarország területén bevándorolt, letelepedett, menekült vagy menedékes jogállást szereztek.*

*Részletesen lásd a szomszédos államokban élő magyarokról szóló 2001. évi LXII. törvény 1. §-ában foglaltakat!*

**További pályázati feltételek:**

* **A meghirdetett ösztöndíjas keretszám** a 2012/2013-as tanévben: **20 fő.\***
* **A Balassi Intézet ösztöndíjas felsőoktatási előkészítő képzésének célja: felkészítés** **magyarországi felsőoktatási alap- vagy egységes (osztatlan) képzési ciklusban folytatandó** tanulmányokra.
* A pályázaton való részvételhez a magyar nyelv ismerete nem kötelező.
* **A pályázaton való részvétel ingyenes**, pályázati díj nincs.
* A pályázaton az vehet részt, aki érettségi bizonyítvánnyal igazolható középiskolai végzettséggel rendelkezik, illetve ennek megszerzése a 2011/2012-es tanév végén történik meg.
* Pályázni lehet minden olyan 2013. szeptemberben induló magyarországi felsőoktatási alap-, illetve egységes (osztatlan), teljes idejű (nappali munkarendű), magyar állami ösztöndíjjal támogatott képzési szakkal, amelyet tartalmaz a jelen pályázati felhívás 1. számú melléklete. Az egyes képzési területeken belül a megadott szakokra a Balassi Intézet által meghatározott felvételi (érettségi) tantárgypárokkal lehet pályázni. A meghirdetett szakirányok, szakok és érettségi vizsgatárgyak megtekinthetők a pályázat 1. számú mellékletében.
* A pályázatok elbírálása során **előnyben részesülnek** azok a személyek, akik a nyugati magyarság fennmaradását, fejlődését szolgáló közösségi tevékenységben (civil szervezetekben, cserkészszövetségekben stb.) aktívan részt vettek és ezt a szülőföldi magyar szervezetek, országos szövetségek, illetve országos tanácsok vezetőjének írásos nyilatkozatával igazolják.
* A művészet és művészetközvetítés képzési területeken meghirdetett szakokra (melyekről a [www.felvi.hu](http://www.felvi.hu) oldalon található információ) történő jelentkezésnél minden esetben meg kell jelölni egy nem a művészet és művészetközvetítés képzési területen meghirdetett szakot is.
* A meghirdetett szakokhoz tartozó képzési területek (lásd jelen pályázati felhívás 1. sz. melléklete) keretszámaira a beérkezett pályázatok előértékelésének függvényében az Előértékelő Bizottság tesz előzetes javaslatot. Az Előértékelő Bizottság az egyes képzési területeken belül – szükség szerint – az azonos szakokra javasolható ösztöndíjak számát maximálhatja (például a bölcsészettudományi képzési területen belül meghatározhatja, hogy legfeljebb mennyi előkészítős ösztöndíjat javasol pl. anglisztika szakkal pályázók részére).
* Az Intézet az angol és informatika tantárgyakkal jelentkezők esetében jogosult arra, hogy amennyiben az adott tantárgy a 2013. évi normál felvételi eljárásban a vonatkozó szakhoz nem kötelező felvételi tantárgyként van meghatározva, akkor a tanév eleji intézeti felmérők alapján az elvárt tudásszintet el nem érők, illetve az azt magasan meghaladók esetében más, az adott szaknál lehetséges tantárgy tanulását írhatja elő az előkészítő év során.

\* Tervezett keret, mely az államháztartás 2012. évi egyensúlyi helyzetének kedvezőtlen alakulása esetén csökkenhet.

***Amennyiben az elbírálás során a jelen pályázatban megadott előkészítős ösztöndíjas keretszám nem kerül teljes mértékben odaítélésre, akkor a fennmaradó előkészítős ösztöndíjas keretszám átcsoportosítható a Balassi Intézet és az Emberi Erőforrások Minisztériuma által közösen a 2012/2013-as tanévre a Balassi Intézet magyarországi felsőoktatási előkészítő képzésében részt vevő horvát, román, szerb, szlovák és ukrán állampolgárságú magyar nemzetiségű személyek számára meghirdetett pályázatokra.***

**A képzés leírása:**

A felvételre került határon túli magyar személyek a 2012/2013-as tanévben a 10 hónap időtartamú felsőoktatási előkészítő képzéses tanulmányaikat hallgatói jogviszony keretében folytatják. A képzés várhatóan 2012. szeptember elején kezdődik.

A képzés a magyar nyelvtudás szintjének meghatározása után kis csoportokban történik.

* A nem megfelelő magyar nyelvtudással rendelkező hallgatók egyéves intenzív magyar nyelvoktatásban és párhuzamosan féléves szakmai előkészítésben (felvételi/érettségi szaktárgyak tanulása, a megcélzott felsőoktatási szaktól függően 2 vagy 3 tantárgy) vesznek részt. E képzési csoportban tanuló hallgatóknak 2 vagy 3 felvételi/érettségi tárgyból és magyar nyelvből záróvizsgát kell tenniük.
* A megfelelő magyar nyelvtudással rendelkező hallgatók egyéves felvételi/érettségi szaktárgyi (a megcélzott felsőoktatási szaktól függően 2 vagy 3 tantárgy) előkészítésben részesülnek. E képzési csoportban tanuló hallgatóknak 2 vagy 3 felvételi/érettségi tárgyból záróvizsgát kell tenniük.

A www.felvi.hu oldalon megtalálható művészet és művészetközvetítés képzési területhez tartozó alap- illetve egységes osztatlan képzésben induló nappali tagozatos magyar állami ösztöndíjjal támogatott szakokra történő előkészítő képzés esetén

* a művészet és művészetközvetítés képzési területekhez tartozó szakra előírt gyakorlati vizsgá(k)ra nem a Balassi Intézet készíti fel az előkészítőben tanuló hallgatókat. A felkészítést külön képző intézmény által szervezett képzés (gyakorlati képzés) keretében szakonként eltérő összegben meghatározott mértékű költségtérítési díj megfizetése mellett végezhetik a hallgatók.
* A felsőoktatási előkészítő képzésben az ösztöndíjas hallgatóknak az Intézeti felvételikor kiválasztott – nem a művészet és művészetközvetítés képzési területhez kapcsolódó – szak felvételi tantárgyait kell tanulnia, azoknak a követelményeit kell teljesítenie és belőlük záróvizsgát tennie.
* A hallgató a 2013. szeptemberben induló képzések egyetemi jelentkezése során megjelölheti a művészet és művészetközvetítés képzési területhez kapcsolódó szakot is a másik választott szakja mellett.

Minden pályázó figyelmét felhívjuk arra, hogy egyes szakokhoz (képzésekhez) a felsőoktatási felvételi eljárásban a magyarországi felsőoktatási intézmények alkalmassági és/vagy gyakorlati vizsgákat követelnek meg. E szakok jegyzéke a Magyarországon kiadott *Felsőoktatási felvételi tájékoztató – 2012. szeptemberben induló képzések érettségizetteknek* című kiadvány 801–864. oldalain, illetve a [www.felvi.hu](http://www.felvi.hu) weboldalon tekinthető meg. Amennyiben az ösztöndíjas előkészítő képzésben résztvevő ilyen szakot jelöl meg a felsőoktatási felvételi eljárásban, akkor a Balassi Intézetben letett sikeres záróvizsgákon túl az előírt alkalmassági és/vagy gyakorlati vizsgákat is teljesítenie kell.

Az oktatáson való részvétel kötelező, ennek elmulasztása, valamint a Balassi Intézet tanulmányi, fegyelmi és vizsgaszabályzatának megszegése esetén az ösztöndíjra való jogosultság, súlyosabb esetben az előkészítő képzésre vonatkozó hallgatói jogviszony megszüntethető.

**Az ösztöndíj tartalma:**

* 17.850 Ft/hó ösztöndíj
* ingyenes szaktárgyi és magyar nyelvi képzés
* ingyenes tankönyv ellátás,
* ingyenes kollégiumi elhelyezés (2-3 ágyas szobákban)
* diákigazolvány (államilag garantált, az igazolvánnyal igénybe vehető kedvezményekre jogosít)
* a vonatkozó jogszabály keretei között a külföldi ösztöndíjasokra vonatkozó jogosultság az egészségügyi szolgáltatások térítésmentes igénybevételére

**A pályázót érintő költségek:**

* utaztatás költségei
* étkezés költségei
* személyes költségek
* diákbérlet (tömegközlekedési eszközökön való utazáshoz)
* javasolt havi költőpénz (az étkezés, diákbérlet és személyes költségek fedezésére): kb. 200–250 USD / hó
* tanulmányi vízum beszerzése az illetékes magyar külképviseleten

**Fizetendő díjak:**

* 2.000 Ft a kollégiumba való beköltözéskor,
* kb. 3000 Ft az ideiglenes és a végleges diákigazolványra,
* a magyarországi felsőoktatási intézménybe történő jelentkezéshez szükséges felvételi eljárási díj, melynek összegéről a 2013. évi *Felsőoktatási Felvételi Tájékoztató* című kiadványból lehet majd tájékozódni

**Az utolsó kivételével valamennyi díj a beiratkozáskor fizetendő!**

**A pályázat benyújtása:**

A pályázatokat legkorábban 2012. június 25-től lehet benyújtani.

**Kérjük, hogy amennyiben lehetősége van rá, a pályázati adatlap kitöltése előtt 2012. július 13-ig regisztráljon a** [***http://sao.bbi.hu/login/registration***](http://sao.bbi.hu/login/registration) **ügyfélkapu oldalon, az ott leírtakat olvassa el figyelmesen! A regisztráció a pályázati folyamat, valamint sikeres pályázat esetén a későbbi beiratkozási folyamat (kollégiumi beköltözés, ösztöndíjszerződés megkötése) megkönnyítését segíti. A regisztráció eredményeként kapott NEPTUN kódot szíveskedjen feltüntetni a pályázati adatlapon! A regisztráció nem kötelező.**

**A pályázatok beadásának és postai beérkezésének határideje: 2012. július 20., közép-európai (CET) idő szerint 15.00 óra.**

***Felhívjuk a pályázók figyelmét, hogy a pályázat benyújtásával kapcsolatban hiánypótlásra nincs lehetőség!***

**A pályázatokat az alábbi címre kérjük** 1 példányban, postai úton – lehetőség szerint ajánlott levélként – **határidőre elküldeni**:

**Ausztriai Magyar Egyesületek és Szervezetek Központi Szövetsége**

**Wurst Elisabeth elnök asszony részére**

**A-1230 Wien Ketzergasse 376-382 /2/2**

**Austria**

**Mobil: 00-43-6644649505**

**Fax: 00-43-1-887-3908**

A szlovén állampolgárságú pályázók közvetlenül a Balassi Intézetbe is beküldhetik pályázatukat:

**Balassi Intézet / Hungarológia Tagozat**

**1519 Budapest, Pf. 385.**

**Pályázni a Balassi Intézet (**[**www.balassi-intezet.hu**](http://www.bbi.hu)**) és a Márton Áron Szakkollégium (**[**www.martonaron.hu**](http://www.martonaron.hu)**) honlapjáról letölthető pályázati adatlapon lehet a szükséges dokumentumok, igazolások csatolásával.**

Az Értékelő Bizottság a bécsi címre vagy a Balassi Intézetbe határidő után beérkezett, illetve a formailag hibás, pontatlanul vagy olvashatatlanul benyújtott pályázatokat nem veszi figyelembe.

**Szükséges benyújtandók, dokumentumok és igazolások:**

1. Pontosan kitöltött pályázati adatlap. Kérjük, az adatlapon tüntesse fel az előzetes ügyfélkapu regisztráció ([*http://sao.bbi.hu/login/registration*](http://sao.bbi.hu/login/registration)) során kapott NEPTUN kódot! (A pályázati adatlap adatainak meg kell egyeznie a mellékletben szereplő adatokkal!)
2. A muravidéki, a nyugat-európai és az Európán kívüli magyar közösségekben (egyesületek, cserkészet stb.) végzett eredményes munka igazolásáról szóló, a szülőföldi magyar szervezetek, országos szövetségek, illetve országos tanácsok vezetőjének írásbeli támogató nyilatkozata. (Nem kötelező feltétele a pályázat beadásának!)
3. A választott képzési terület (szak és választott tantárgypár) megnevezése.
4. Művészet képzési és művészetközvetítés területhez tartozó szak esetén írásbeli ajánlás a pályázó tehetségéről és szakmai tudásának fokozatáról.
5. Érettségi bizonyítvány hitelesített másolata (ezt utólag is el lehet küldeni, ebben az esetben a középiskolai éves bizonyítványok hitelesített másolata).\*\*
6. Kézzel írott önéletrajz.
7. Legfeljebb egyoldalas rövid motivációs levél: Miért szeretnék Magyarországon tanulni? (a motivációs levelet magyar nyelven illetve angol vagy német nyelven megfogalmazva lehet beadni).
8. Az úti okmány és az állandó lakóhelyet igazoló okmány egyszerű másolata.
9. Szlovén állampolgárságú pályázók esetében: a magyar nemzetiség igazolása (E célra egyaránt alkalmas a Magyar igazolvány 1–2. oldalának [az igazolvány számának és adatlapjának] másolata vagy a Magyar igazolványra vonatkozó igénylés másolata, illetve ezek hiányában minden olyan dokumentum, amelyből a nemzetiség hitelt érdemlően megállapítható.)

\*\* A dokumentum kibocsátója, vagy a középiskola, vagy közjegyző által hitelesített másolatot kell beküldeni. A 2012-ben érettségizők esetében a középiskola igazolása (jogviszonyról és a 2012. évi érettségi vizsgán tervezett részvételéről) a pályázat benyújtásakor csatolandó, a szülőföldi érettségi bizonyítvány másolatát és az utolsó tanévük bizonyítványának másolatát esetükben azok kézhezvételétől számított 8 munkanapon belül kell legkésőbb postára adni a pályázatot befogadó személynek.

**Információ:**

Az érdeklődők az alábbi telefonszámon kaphatnak további részletes információkat a pályázattal kapcsolatban:

**Wurst Erzsébet**

**Tel./Fax: 00-43-1-887-3908;**

továbbá:

**a Balassi Intézet honlapján:**

[**http://www.balassi-intezet.hu/**](http://www.balassi-intezet.hu/)

**a Balassi Intézet Hungarológia Tagozatán:**

* **Dienes Judit Emese tagozati előadó:** **dienes.judit@gmail.com**
* **Tel.: +36-1-319-3219**
* **Fax: +36-1-319-3218**

**1. sz. melléklet**

**A magyar felsőoktatás 2013/2014. tanévének alap- és osztatlan képzéseiben megjelenő szakok (BI előkészítő képzésében 2012/2013.)**

*A táblázatban szereplő szakokról részletesen a* [*www.felvi.hu*](http://www.felvi.hu) *oldalon tájékozódhat*.

**Felhívjuk a figyelmet arra, hogy az alábbi táblázatban szereplő szakok közül azokra lehet majd az előkésztő képzés folyamán a felvételi jelentkezést benyújtani, melyek a 2013/2014. tanévre állami ösztöndíjas formában nappali tagozaton indulnak!**

|  |  |  |
| --- | --- | --- |
| **Képzési terület** | **Szakok** | **Érettségi tárgyak BI előkészítőre** |
| **Agrár**  | ***állattenyésztő mérnöki*** | matematika és fizika **vagy** biológia és kémia **vagy** biológia és fizika |
|   | ***élelmiszer-mérnöki*** | matematika és fizika **vagy** biológia és kémia **vagy** biológia és fizika |
|   | ***földmérő és földrendező mérnöki*** | matematika és fizika |
|   | ***gazdasági és vidékfejlesztési agrármérnöki*** | matematika és fizika **vagy** biológia és kémia **vagy** biológia és fizika |
|   | ***informatikus és szakigazgatási agrármérnöki*** | matematika és fizika **vagy** matematika és informatika |
|   | ***kertészmérnöki***  | matematika és fizika **vagy** biológia és kémia **vagy** biológia és fizika |
|   | ***környezetgazdálkodási agrármérnöki*** | matematika és fizika **vagy** biológia és kémia **vagy** biológia és fizika |
|   | ***mezőgazdasági és élelmiszeripari gépészmérnöki***  | matematika és fizika |
|   | ***mezőgazdasági mérnöki*** | matematika és fizika **vagy** biológia és kémia **vagy** biológia és fizika |
|   | ***növénytermesztő mérnöki*** | matematika és fizika **vagy** biológia és kémia **vagy** biológia és fizika |
|   | ***szőlész-borász mérnöki*** | matematika és fizika **vagy** biológia és kémia **vagy** biológia és fizika |
|   | ***tájrendező és kertépítő mérnöki***  | matematika és fizika **vagy** biológia és kémia **vagy** biológia és fizika |
|   | ***természetvédelmi mérnöki***  | matematika és fizika **vagy** biológia és kémia **vagy** biológia és fizika |
|   | ***vadgazda mérnöki***  | matematika és fizika **vagy** biológia és kémia **vagy** biológia és fizika |
| *(osztatlan)* | ***erdőmérnöki*** | matematika és fizika |
| *(osztatlan)* | ***állatorvosi*** | biológia és kémia |
| **Bölcsészet-tudományi** | ***andragógia*** | angol és magyar **vagy** angol és történelem **vagy** matematika és történelem **vagy** biológia és magyar **vagy** magyar és matematika **vagy** biológia és angol |
|   | ***anglisztika***  | angol és magyar **vagy** angol és történelem |
|   | ***germanisztika*** ( csak néderlandisztika, skandinavisztika szakirányokkal) | angol és magyar **vagy** angol és történelem |
|   | ***keleti nyelvek és kultúrák*** (pl.:altajisztika, arab, indológia, iranisztika, tibeti, mongol, hebraisztika, japán, kínai, koreai, török, újgörög szakirányokkal) | angol és magyar **vagy** angol és történelem |
|   | ***magyar***  | magyar és történelem **vagy** magyar és angol |
|   | ***néprajz*** | magyar és történelem |
|   | ***ókori nyelvek és kultúrák*** [asszirológia, egyiptológia, klasszika filológia (latin, ógörög) szakirányokkal] | angol és magyar **vagy** angol és történelem |
|   | ***pedagógia*** | angol és magyar **vagy** angol és történelem **vagy** matematika és történelem **vagy** biológia és magyar vagy biológia és angol |
|   | ***pszichológia***  | biológia és magyar **vagy** biológia és angol **vagy** biológia és történelem |
|   | ***romanisztika*** (csakportugál szakirány) | angol és magyar **vagy** angol és történelem |
|   | ***romológia*** | angol és magyar **vagy** angol és történelem |
|   | ***szabad bölcsészet*** (pl.:filozófia, esztétika, etika, vallástudomány, filmelmélet és filmtörténet, kommunikáció, médiatudomány és művészettörténet szakirányok) | angol és magyar **vagy** angol és történelem |
|   | ***szlavisztika***   | angol és magyar **vagy** angol és történelem |
|   | ***történelem*** (pl.: történelem, levéltár, muzeológia, régészet szakirányokkal) | történelem és magyar **vagy** történelem és angol |
| **Informatika** | ***gazdaságinformatikus*** | matematika és történelem **vagy** matematika és informatika |
|   | ***mérnökinformatikus*** | matematika és informatika **vagy** matematika és fizika |
|   | ***programtervező informatikus*** | matematika és informatika |
| **Műszaki** | ***anyagmérnöki*** | matematika és fizika |
|   | ***biomérnöki*** | matematika és fizika **vagy** matematika és kémia |
|   | ***energetikai mérnöki*** | matematika és fizika |
| *(osztatlan)* | ***építész*** | matematika és fizika |
|   | ***építészmérnöki*** | matematika és fizika |
|   | ***építőmérnöki*** | matematika és fizika |
|   | ***faipari mérnöki*** | matematika és fizika **vagy** matematika és kémia |
|   | ***gépészmérnöki*** | matematika és fizika |
|   | ***ipari termék- és formatervező mérnöki*** | matematika és fizika |
|   | ***járműmérnöki*** | matematika és fizika |
|   | ***könnyűipari mérnöki*** | matematika és fizika |
|   | ***környezetmérnöki*** | matematika és fizika **vagy** matematika és kémia |
|   | ***közlekedésmérnöki*** | matematika és fizika |
|   | ***mechatronikai mérnöki*** | matematika és fizika |
|   | ***molekuláris bionika*** | matematika és fizika **vagy** matematika és kémia |
|   | ***műszaki földtudományi*** | matematika és fizika |
|   | ***műszaki menedzser*** | matematika és fizika |
|   | ***műszaki szakoktató*** | matematika és fizika |
|   | ***vegyészmérnöki*** | matematika és fizika **vagy** matematika és kémia |
|   | ***villamosmérnöki*** | matematika és fizika |
| **Orvos és egészség-tudományi**  | ***ápolás és betegellátás*** (pl.:ápoló, dietetikus, gyógytornász, mentőtiszt, szülésznő szakirányokkal) | biológia és kémia **vagy** biológia és fizika |
|   | ***egészségügyi gondozás és prevenció*** (pl.: népegészségügyi ellenőr és védőnő szakirányokkal) | biológia és kémia **vagy** biológia és fizika |
|   | ***egészségügyi szervező*** (pl.: egészségturizmus szervező szakirány, egészségbiztosítás, egészségügyi ügyvitelszervező stb. szakirányok) | biológia és kémia **vagy** biológia és fizika **vagy** matematika és fizika **vagy** matematika és kémia |
|   | ***orvosi laboratóriumi és képalkotó diagnosztikai analitikus*** (pl.: orvosdiagnosztikai laboratóriumi analitikus, képalkotó diagnosztika, orvosi kutatólaboratóriumi analitikus, optometria szakirányokkal) | biológia és kémia **vagy** biológia és fizika |
| *(osztatlan)* | ***fogorvos*** | biológia és kémia **vagy** biológia és fizika |
| *(osztatlan)* | ***gyógyszerész*** | biológia és kémia **vagy** biológia és fizika |
| *(osztatlan)* | ***általános orvos*** | biológia és kémia **vagy** biológia és fizika |
| **Pedagógus-képzés** | ***csecsemő- és kisgyermeknevelő*** | magyar és biológia **vagy** magyar és történelem **vagy** magyar és matematika |
|   | ***gyógypedagógia*** (szakirányok: értelmileg/tanulásban akadályozottak pedagógiája, hallás-/látássérültek pedagógiája, logopédia, szomato- és pszichopedagógia) | magyar és biológia **vagy** magyar és angol |
|   | ***konduktor*** (óvodapedagógus, tanító szakirányokkal) | magyar és biológia **vagy** magyar és történelem **vagy** magyar és matematika **vagy** magyar és angol |
|   | ***óvodapedagógus*** (nemzetiségi szakirányokkal) | magyar és biológia **vagy** magyar és történelem **vagy** magyar és matematika **vagy** magyar és angol |
|   | ***tanító*** (nemzetiségi szakirányokkal) | magyar és biológia **vagy** magyar és történelem **vagy** magyar és matematika **vagy** magyar és angol |
| **Sport-tudomány** | ***humánkineziológia*** | biológia és magyar **vagy** biológia és történelem **vagy** biológia és angol |
|   | ***rekreáció-szervezés és egészségfejlesztés*** | biológia és magyar **vagy** biológia és történelem **vagy** biológia és angol |
|   | ***sportszervező*** | biológia és magyar **vagy** biológia és történelem **vagy** biológia és angol |
| **Társadalom-tudományi** | ***informatikus könyvtáros*** | magyar és informatika vagy történelem és informatika **vagy** magyar és történelem |
|   | ***kommunikáció és médiatudomány*** | magyar és történelem **vagy** történelem és matematika **vagy** matematika és magyar **vagy** angol és történelem **vagy** magyar és angol **vagy** matematika és angol |
|   | ***kulturális antropológia*** | magyar és történelem |
|   | ***nemzetközi tanulmányok*** | matematika és angol **vagy** történelem és angol **vagy** történelem és matematika **vagy** magyar és angol **vagy** matematika és angol |
|   | ***politológia*** | matematika és történelem **vagy** történelem és angol **vagy** történelem és magyar **vagy** magyar és angol **vagy** matematika és angol |
|   | ***szociális munka*** | magyar és történelem vagy történelem és matematika vagy matematika és magyar vagy angol és történelem **vagy** magyar és angol **vagy** matematika és angol |
|   | ***szociálpedagógia*** | magyar és történelem vagy történelem és matematika vagy matematika és magyar vagy angol és történelem **vagy** magyar és angol **vagy** matematika és angol |
|   | ***szociológia*** | magyar és történelem **vagy** történelem és matematika **vagy** matematika és magyar **vagy** angol és történelem **vagy** magyar és angol **vagy** matematika és angol |
|   | ***társadalmi tanulmányok*** | magyar és történelem **vagy** történelem és matematika **vagy** matematika és magyar **vagy** angol és történelem **vagy** magyar és angol **vagy** matematika és angol |
| **Természet-tudomány** | ***biológia*** | biológia és kémia **vagy** biológia és fizika |
|  | ***fizika*** | matematika és fizika |
|  | ***földtudományi*** | matematika és fizika **vagy** biológia és fizika |
|  | ***kémia*** | kémia és matematika **vagy** kémia és biológia |
|  | ***környezettan*** (pl. technika szakirány) | biológia és kémia **vagy** biológia és fizika |
|  | ***matematika*** | matematika és fizika **vagy** matematika és informatika |
| **Művészet és művészetközvetítés** | ***E képzési területek állami ösztöndíjas, nappali tagozatos képzési formában meghirdetett szakjai (2013-as felvételi eljárásban) KIZÁRÓLAG második szakként - a fenti képzési területek közé tartozó másik olyan szak mellett, melyen a Balassi Intézet előkészítő képzést nyújt - pályázhatók a BI előkészítőben.*** |